CELEX: 32012R0157
Language: fi
Date: 2012-02-22 00:00:00
Title: Komission täytäntöönpanoasetus (EU) N:o 157/2012, annettu 22 päivänä helmikuuta 2012 , neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta ja siitä poikkeamisesta

23.2.2012   
            
            
               FI
            
            
               Euroopan unionin virallinen lehti
            
            
               L 50/11
            
         KOMISSION TÄYTÄNTÖÖNPANOASETUS (EU) N:o 157/2012,
   annettu 22 päivänä helmikuuta 2012,
   neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta ja siitä poikkeamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan ja 148 artiklan c alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Euroopan unionin ja Norjan kuningaskunnan välisessä, Euroopan talousalueesta tehdyn sopimuksen 19 artiklan perusteella myönnettäviä lisäetuuksia maataloustuotteiden kaupassa koskevassa kirjeenvaihtona tehdyssä sopimuksessa, joka hyväksyttiin neuvoston päätöksellä 2011/818/EU (2), määrätään vuotuisen tullittoman tariffikiintiön korottamisesta ja soveltamisesta kaikentyyppisiin Norjasta peräisin oleviin juustoihin 1 päivästä tammikuuta 2012 alkaen. Nämä muutokset on otettava huomioon komission asetuksen (EY) N:o 2535/2001 (3) 5 ja 19 artiklassa ja mainitun asetuksen liitteessä I olevassa H osassa.
            
         
               (2)
            
            
               Vaikka nykyistä kiintiötä hallinnoidaan vuosittain heinäkuusta kesäkuuhun, korotettua kiintiötä on tarkoitus hallinnoida kalenterivuosittain. Poiketen siitä, mitä asetuksen (EY) N:o 2535/2001 6 artiklassa säädetään jakamisesta samansuuruisiin osiin kuuden kuukauden jaksoiksi, vuonna 2012 käytettävissä olevassa määrässä olisi otettava huomioon 2 000 tonnin määrä, joka on jo asetettu käyttöön vuonna 2011 vuoden 2012 ensimmäisen vuosipuoliskon osalta. Sen vuoksi osakaudella, jonka tulisi alkaa organisatorisista syistä 1 päivänä maaliskuuta 2012, olisi oltava käytettävissä ainoastaan 1 600 tonnin määrä. Tällä asetuksella ei saisi kuitenkaan rajoittaa 2 000 tonnin määrää, joka on jo asetettu käyttöön 1 päivästä tammikuuta 201230 päivään kesäkuuta 2012.
            
         
               (3)
            
            
               Koska asetuksen (EY) N:o 2535/2001 14 artiklan 1 kohdan a alakohdassa säädetty tuontitodistushakemusten jättämisen määräaika on päättynyt vuoden 2012 ensimmäisen vuosipuoliskon osalta, olisi säädettävä uudesta tuontitodistushakemusten jättämisen määräajasta ja mainittuun artiklaan 1 600 tonnin määrän osalta tehtävästä poikkeuksesta vuoden 2012 maaliskuusta kesäkuuhun ulottuvalla osakaudella. Jottei hakijoita, jotka ovat jo jättäneet hakemuksia 2 000 tonnin määrästä marraskuussa 2011, suljettaisi pois uudella jättökaudella, on aiheellista säätää tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (4) 6 artiklan 1 kohtaan tehtävästä poikkeuksesta.
            
         
               (4)
            
            
               Asetuksen (EY) N:o 1301/2006 11 artiklan 1 kohdassa säädetään, että tuontitodistusten sisältämät määrät on ilmoitettava kahden kuukauden kuluessa kyseisten todistusten voimassaoloajan päättymisestä. Moitteettoman hallinnoinnin varmistamiseksi on kuitenkin tarpeen, että komissio saa nämä tiedot varhaisemmassa vaiheessa. Asetuksen (EY) N:o 2535/2001 16 artiklassa olisi sen vuoksi säädettävä asianmukaisesta ilmoitusvelvollisuudesta.
            
         
               (5)
            
            
               Sen vuoksi asetusta (EY) N:o 2535/2001 olisi muutettava.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 2535/2001 muuttaminen
   Muutetaan asetus (EY) N:o 2535/2001 seuraavasti:
   
               1)
            
            
               Korvataan 5 artiklan h alakohta seuraavasti:
               
                           ”h)
                        
                        
                           Euroopan unionin ja Norjan kuningaskunnan välisen sopimuksen, joka hyväksyttiin neuvoston päätöksellä 2011/818/EU (5), jäljempänä ’Norjan kanssa tehty sopimus’, liitteessä V määrätyt kiintiöt;
                        
                     
         
               2)
            
            
               Lisätään 16 artiklaan 5 kohta seuraavasti:
               ”5.   Poiketen siitä, mitä asetuksen (EY) N:o 1301/2006 11 artiklan 1 kohdan ensimmäisen alakohdan b alakohdassa yhdessä mainitun artiklan toisen alakohdan kanssa säädetään, jäsenvaltioiden on ilmoitettava komissiolle myöntämiensä tuontitodistusten sisältämät määrät, tyhjät ilmoitukset mukaan luettuina, 10 työpäivän kuluessa tämän artiklan 1 kohdassa tarkoitetun kyseisten todistusten antamisen määräajan päättymisestä.”;
            
         
               3)
            
            
               Korvataan 19 artiklan 1 kohdan g alakohta seuraavasti:
               
                           ”g)
                        
                        
                           Norjan kanssa tehdyn sopimuksen 9 kohdassa tarkoitetut säännöt;”;
                        
                     
         
               4)
            
            
               Korvataan liitteessä I oleva H osa tämän asetuksen liitteen tekstillä.
            
         2 artikla
   Poikkeaminen asetuksista (EY) N:o 2535/2001 ja 1301/2006
   1.   Poiketen siitä, mitä asetuksen (EY) N:o 2535/2001 14 artiklan 1 kohdan a alakohdassa ja asetuksen (EY) N:o 1301/2006 6 artiklan 1 kohdassa säädetään, 1 päivästä maaliskuuta30 päivään kesäkuuta 2012 käytettävissä olevaa 1 600 tonnin kiintiötä, sellaisena kuin se vahvistetaan asetuksen (EY) N:o 2535/2001 liitteessä I olevassa H osassa, koskevia tuontitodistushakemuksia voidaan jättää 1 ja 10 päivän maaliskuuta 2012 välisenä aikana.
   Hakemusten on koskettava vähintään 10 tonnin määrää.
   2.   Edellä 1 kohdan mukaisesti annetut tuontitodistukset ovat voimassa 30 päivään kesäkuuta 2012.
   3 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2012.
   Tällä asetuksella ei kuitenkaan rajoiteta 2 000 tonnin määrää, joka on jo asetettu käyttöön 1 päivästä tammikuuta 201230 päivään kesäkuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 327, 9.12.2011, s. 1.
   
      (3)  EYVL L 341, 22.12.2001, s. 29.
   
      (4)  EUVL L 238, 1.9.2006, s. 13.
   
      (5)  EUVL L 327, 9.12.2011, s. 1.”;
   
      LIITE
      
         ”I. H
         
         NORJAN KANSSA TEHDYN SOPIMUKSEN LIITTEEN I MUKAISET TARIFFIKIINTIÖT
         
            Kiintiö tammikuusta joulukuuhun
         
         
                     Kiintiönumero
                  
                  
                     CN-koodi
                  
                  
                     Tavaran kuvaus
                  
                  
                     Tulli
                  
                  
                     Kiintiö 1. maaliskuuta–30. kesäkuuta 2012
                     (tonneina)
                  
                  
                     Kiintiö 1. heinäkuuta–31. joulukuuta 2012
                     (tonneina)
                  
                  
                     Kiintiö 1. tammikuuta 2013 alkaen
                     (tonneina)
                  
               
                     vuosittain
                  
                  
                     puolivuosittain
                  
               
                     09.4179
                  
                  
                     0406
                  
                  
                     Juustot ja juustoaine
                  
                  
                     vapaa
                  
                  
                     1 600
                  
                  
                     3 600
                  
                  
                     7 200
                  
                  
                     3 600”